ตลาดหุ้นจีนร่วงอีก 8.4% ต่ำสุดรอบ 5 เดือน เหตุตลาดเมินมาตรการรัฐ
ดัชนีเซี่ยงไฮ้คอมโพสิตตลาดหุ้นจีนร่วงลง 8.4% แตะที่ 3,213.76 จุด ซึ่งเป็นระดับต่ำสุดในรอบ 5 เดือน เมื่อเวลา 10.14 น.ตามเวลาท้องถิ่นในวันนี้ เนื่องจากมาตรการกระตุ้นตลาดหุ้นของทางการจีนไม่สามารถฟื้นความเชื่อมั่นของนักลงทุนได้
24 ส.ค. 2558

ดัชนีเซี่ยงไฮ้คอมโพสิตตลาดหุ้นจีนร่วงลง 8.4% แตะที่ 3,213.76 จุด ซึ่งเป็นระดับต่ำสุดในรอบ 5 เดือน เมื่อเวลา 10.14 น.ตามเวลาท้องถิ่นในวันนี้ เนื่องจากมาตรการกระตุ้นตลาดหุ้นของทางการจีนไม่สามารถฟื้นความเชื่อมั่นของนักลงทุนได้
ตลาดหุ้นจีนร่วงลงอย่างหนักแม้ว่ารัฐบาลจีนอนุมัติให้กองทุนบำเหน็จบำนาญเข้าลงทุนในตลาดหุ้นเป็นครั้งแรก
สภาแห่งรัฐ หรือคณะรัฐมนตรีของจีน ได้เผยแพร่แนวทางปฏิบัติขั้นสุดท้ายว่าด้วยการลงทุนสำหรับกองทุนบำเหน็จบำนาญขนาดใหญ่ของประเทศ ซึ่งจะเปิดทางให้กองทุนเข้าลงทุนในผลิตภัณฑ์ที่มีความเสี่ยงมากขึ้น และกระจายการลงทุนอย่างหลากหลายมากขึ้น
สำนักข่าวซินหัวรายงานว่า การออกแผนขั้นสุดท้ายนี้มีขึ้นภายหลังการรับฟังความคิดเห็นสาธารณะ โดยจะเปิดทางให้กองทุนบำเหน็จบำนาญลงทุนในผลิตภัณฑ์ใหม่ๆ ซึ่งรวมถึงตลาดหุ้นในประเทศ แต่จำกัดสัดส่วนการลงทุนในหุ้นไม่เกิน 30% ของสินทรัพย์สุทธิรวม
นอกจากนี้ กองทุนจะสามารถเข้าร่วมในโครงการใหญ่ๆ และซื้อหุ้นในรัฐวิสาหกิจ เพื่อให้ได้ผลตอบแทนระยะยาว